I bi hüt Mittag no go e bitzeli abliege: zerscht han i e Wachtraum ka, 2 Gsichter- e Maa und e Frau - händ sich küsst, die Gsichter sind immer wie älter worde, händ sich aber immer wieder küsst und dänn isch plötzlich sMannegsicht nümme do gsi... sFrauegsicht isch bliebe und nach ere Wyli isch en anders Mannegsicht ko - au es älters - und hät das Frauegsicht wieder küsst..... Was haltsch Du vo dem Wachtraum? Kasch Du das i Zämmehang mit Persone oder sunscht öppis bringe??? De Traum goht mir noh... Dänn bin ich fescht igschlofe und han träumt: i bin imene Huus - i glaub unsers - und dMarie-louise und de Basilio händ au dinne gwohnt. Dänn hät de Basilio gmeint er möcht jetzt mit mir schlofe. Ich bin in 1.Stock gflüchtet und er schwerfällig hinterher. In letzschter Not han i könne dTüre abschliesse. Ich bin ganz us em Hüsli gsi und in einere Panik und han de Marie-louise gruefe. Sie isch im noche und hät gseit, das kann er nit mache. Mir isch plötzlich in Sinn ko, das Balkontüre offe gseh isch, han welle go schliesse aber er isch scho do gsi... und dänn bin ich schweissüberströmt und in einere Panik und Angscht verwache. Nach sottige Träum  kum i dänn name fascht nüme us dr Angscht use. Was  meinsch dodrzue?    So jetzt sött i Tomatesuppe go mache sunscht ässe mir jo gar nie!!! Und dänn sött i no e bitztli Zyt für mich finde zB: läse... hoffentlich find ich die no... weisch de Guido hät das gseit!!! Grins und morn gang i e Schlüssel vo Savognin für Dich go nochemache gäll!    En schöne Obe no - mir ghöre uns jo no oder? - I umarm Di ganz fescht    Dis Seeleschwösterli